ንናጽነትን ሉኣላውነትን ናይ ዝተቓለሱ ውላድ ከም ምዃነይ መጠን፡ ካብ ግዜ ንእስይነተይ ጀሚረ ፖለቲከኛ እየ ነይረ። ወዲ ሓሙሽተ ዓመት እንከለኹ ዘይከምቶም መሳቶይ ኣብ ኒውዮርክ ዝፍጸሙ ነገራት እፈልጥ ነይረ። ብዛዕባ ኢትዮጵያን ካልኦት ከባብታትን እውን እፈልጥ ነይረ። ምኽንያቱ ስድራይ ኩሉ ግዜ ብዛዕባ እዞም ቦታታት እዚኦም ይዛረቡኒ ስለዝነበሩ። ካብዚ ብተወሳኺ ብዛዕባ ቃልሲ፣ ብድሆታትን ተስፋን ኤርትራ ይነግሩኒ ነይሮም። በዚ ድማ ካብ ብንእሽተይ ፖለቲካዊ ርድኢት ክህልወኒ ክኢሉ። ድሕሪ ግዜ ድማ፡ ኩነታት ኤርትራ ዝተሓላለኸ ኮይኑ። ኣብ ሞንጎ ኢትዮጵያን ኤርትራን ኣብ ዝተኻየደ ኲናት ሓወቦይ ስኢነ እየ። ትፈልጥ፡ ብዛዕባ ሓቀኛ ፖለቲካዊ ጎንጺ ኣብ ትርድኣሉን እዚ ዘፍርሕ ነገር ኣብ ትሰምዓሉን ዝኾነ ሰብ ብዛዕብኡ ድሌት ክሓድሮ ይኽእል እዩ። ስለዚ ኣብ ኤርትራ ብዛዕባ ዘጋጥም ዘሎ ኩነታት ዋላ ድኣ ትግርኛ ኣይዛረብ'ምበር ይርድኣኒ'ዩ። ኣብዚ ኣሜሪካ እውን፡ ኣሜሪካውያን ብዙሓት ብድሆታት ኣለዉና፡ ጉዳይ ስደተኛታት፡ ሃይማኖት፡ ዓሌታውነትነትን ካልኦትን እዚኦም ኩሎም ንሰባት ንምሕጋዝ ተሓላቒ ንክኸውን ገይሮምኒ። እዞም ኣብ ኣሜሪካ ጸለውቲ ኮይኖም ዘለዉ ኤርትራውያንን ኣሜሪካውያን ጸልዮሙኻዶ ይኾኑ?
